**Likumprojekts**

**Grozījumi likumā „Par interešu konflikta novēršanu valsts amatpersonu darbībā”**

Izdarīt likumā „Par interešu konflikta novēršanu valsts amatpersonas darbībā” (Latvijas Republikas Saeimas un Ministru Kabineta Ziņotājs, 2002, 11. nr.; 2003, 12. nr.; 2006, 2., 20. nr.; 2007, 14. nr.; 2008, 24. nr.; 2009, 10., 24. nr.; Latvijas Vēstnesis, 2010, 94., 162. nr.; 2011, 76. nr.; 2012, 104. nr.; 2013, 6. nr.; 2014, 32., 38., 228. nr.; 2015, 107., 190. nr.; 2016, 31., 123. nr.; 2018, 36. nr.) šādus grozījumus:

1. Aizstāt visā likumā vārdu „izziņas” ar vārdu „izmeklēšanas”.
2. Izteikt 1. panta 6. punktu šādā redakcijā:

„6) **radinieks** – tēvs, māte, vecāmāte, vecaistēvs, bērns (arī adoptētais), mazbērns, brālis, māsa, pusbrālis, pusmāsa, laulātais, svainis līdz pirmajai svainības pakāpei. Svainība šā likuma izpratnē nepaliek spēkā pēc laulības izbeigšanās un nav attiecināma uz laulātā pusbrāļiem un pusmāsām. Ar vārdiem „tēvs” un „māte” šā likuma izpratnē saprot arī adoptētāju;”.

1. Papildināt 9. pantu ar sesto daļu šādā redakcijā:

“(6) Valsts amatpersonai trīs gadus pēc tam, kad tā pārstāvējusi publiskas personas institūcijas intereses jebkuras jurisdikcijas tiesā vai sagatavojusi dokumentus šādas pārstāvības nodrošināšanai, aizliegts tieši vai ar citu personu starpniecību pieņemt jebkādu mantisku vai citāda veida labumu, tai skaitā atlīdzību, no tām fiziskām un juridiskām personām un personu apvienībām, attiecībā uz kurām valsts amatpersona ir pārstāvējusi publiskas personas institūcijas intereses jebkuras jurisdikcijas tiesā vai sagatavojusi dokumentus šādas pārstāvības nodrošināšanai.”.

1. 10. pantā:

papildināt septīto daļu pēc vārda “kontroles” ar vārdu “izmeklēšanas”;

papildināt pantu ar astoto daļu šādā redakcijā:

“(8) Valsts amatpersonai trīs gadus pēc tam, kad tā pārstāvējusi publiskas personas institūcijas intereses jebkuras jurisdikcijas tiesā vai sagatavojusi dokumentus šādas pārstāvības nodrošināšanai, ir aizliegts kļūt par tādas juridiskas personas vai personu apvienības dalībnieku, akcionāru vai biedru vai ieņemt tajās amatus, kā arī aizliegts veikt pilnvarojuma izpildi vai slēgt uzņēmuma līgumus ar tādām fiziskām vai juridiskām personām vai personu apvienībām, attiecībā uz kurām valsts amatpersona ir pārstāvējusi publiskas personas institūcijas intereses jebkuras jurisdikcijas tiesā vai sagatavojusi dokumentus šādas pārstāvības nodrošināšanai.”.

1. 11. pantā:

papildināt otro daļu pēc vārda “izbeigšanās” ar vārdiem “kā arī attiecībā uz svaini līdz pirmajai svainības pakāpei – divus gadus pēc laulības izbeigšanās”;

papildināt piekto daļu pēc vārda “izdošanā” ar vārdiem “izņemot administratīvo aktu, kas ir individuālie tiesību akti, izdošanā, ja šī valsts amatpersona, tās radinieki vai darījumu partneri ir personiski vai mantiski ieinteresēti”;

papildināt sestās daļas 1. punktu pēc vārdiem “ārējo normatīvo aktu” ar vārdiem “izņemot par sabiedrības vajadzībām nepieciešamā nekustamā īpašuma, kas ir šīs valsts amatpersonas, tās radinieku vai darījumu partneru īpašums, piespiedu atsavināšanu;”.

1. Izteikt 14. pantu šādā redakcijā:

**„14. pants. Ziedojumu pieņemšanas ierobežojumi**

1. Par ziedojumu šā likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma, izņemot publiskās infrastruktūras objektu, bezatlīdzības atvēlēšana (nodošana) publiskas personas institūcijas funkciju izpildes veicināšanai. Ziedojums ir uzskatāms par publisko tiesību līgumu, ko var neslēgt rakstveidā, bet ziedojuma faktu publiskas personas institūcija noformē rakstveidā.
2. Valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojumu atvēlējusi kāda neiesaistīta trešā persona un ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz šo neiesaistīto trešo personu. Neiesaistīta trešā persona šā likuma izpratnē ir jebkura fiziska vai juridiska persona vai personu apvienība:
3. kura divu gadu laikā pirms ziedojuma atvēlēšanas attiecībā uz vai ar attiecīgo publiskas personas institūciju nav taisījusi (veikusi) tiesiskus darījumus, izņemot darījumus par ziedojumu atvēlēšanu vai izņemot gadījumus, kad šādas tiesības iegūtas atklāta konkursa rezultātā;
4. kura divu gadu laikā pirms ziedojuma atvēlēšanas nav saņēmusi attiecīgās publiskas personas institūcijas publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, finanšu līdzekļus vai garantētus kredītus, izņemot gadījumus, kad tie piešķirti atklāta konkursa rezultātā;
5. attiecībā uz kuru attiecīgā publiskas personas institūcija (tās amatpersona) divu gadu laikā pirms ziedojuma atvēlēšanas nav izdevusi administratīvos aktus, veikusi uzraudzības vai kontroles funkcijas;
6. attiecībā uz kuru attiecīgā publiskas personas institūcija (tās amatpersona) nav veikusi izmeklēšanas vai sodīšanas funkcijas;
7. starp kuru un attiecīgo publiskas personas institūciju nepastāv citas tiesiskas attiecības, kuru dēļ valsts amatpersonai, kas lemj par ziedojuma pieņemšanu, rastos interešu konflikts.
8. Pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divu gadu laikā pēc ziedojuma pieņemšanas varētu iestāties pienākums izdot administratīvos aktus, veikt uzraudzības, kontroles, izmeklēšanas vai sodīšanas funkcijas un vai ziedojuma pieņemšana varētu ierobežot publiskas personas institūcijas normatīvajos aktos noteikto funkciju vai uzdevumu izpildi. Ja valsts amatpersona vai koleģiālā institūcija konstatē vismaz vienu no šajā panta daļā minētajiem ierobežojošiem apstākļiem, ziedojumu ir aizliegts pieņemt.
9. Pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.
10. Publiskas personas institūcijai ir aizliegts divus gadus pēc ziedojuma pieņemšanas attiecībā uz ziedotāju pieņemt jebkādus lēmumus, izņemot gadījumus, kad ziedotājs atklāta konkursa rezultātā saņēmis publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, finanšu līdzekļus vai garantētus kredītus.
11. Šā panta otrajā, trešajā, ceturtajā un piektajā daļā noteiktie ziedojuma pieņemšanas ierobežojumi neattiecas uz gadījumiem, kad lēmumu par ziedojuma pieņemšanu, lai īstenotu sabiedriski nozīmīgu mērķi, pieņem Ministru kabinets. Lēmumā nosaka tādus ziedojuma izmatošanas nosacījumus, kas neietekmē attiecīgās publiskas personas institūcijas un to amatpersonu darbības objektivitāti un neitralitāti un kas nav pretrunā nozares ētikas normām, veicot valsts pārvaldes funkcijas un uzdevumus attiecībā uz ziedotāju. Ministru kabinets nosaka publiskas personas institūciju, kas veic saņemtā ziedojuma izmantošanas uzraudzību un kontroli.
12. Ministru kabinets nosaka kārtību, kādā publiskas personas institūcija pieņem, uzskaita un izmanto atvēlēto ziedojumu, kā arī kārtību, kādā publiskas personas institūcija publicē informāciju par saņemto ziedojumu, ziedotāju un ziedojuma izmantošanu.”.
13. Papildināt 15. panta pirmo daļu ar 5. punktu šādā redakcijā:

“5) un pārstāvēt publiskas personas institūcijas intereses jebkuras jurisdikcijas tiesā, tai skaitā sagatavot dokumentus šādas pārstāvniecības nodrošināšanai, pret tām fiziskām un juridiskām personām un personu apvienībām, no kurām valsts amatpersona pēdējo trīs gadu laikā ir tieši vai ar citu personu starpniecību pieņēmusi jebkādu mantisku vai citāda veida labumu, tai skaitā atlīdzību, bijusi tajās dalībnieks, akcionārs, biedrs vai ieņēmusi tajās amatus.”.

1. Papildināt 20. pantu ar 6.1 daļu šādā redakcijā:

“(6.1) Publiskas personas institūcijas vadītājam ir pienākums nekavējoties informēt Korupcijas novēršanas un apkarošanas biroju vai šā likuma 21.panta piektajā daļā noteiktajā gadījumā – ģenerālprokuroru par saņemto informāciju no attiecīgās publiskas personas institūcijā strādājošās valsts amatpersonas par iespējamiem korupcijas, tai skaitā ārvalstu amatpersonu kukuļošanas gadījumiem.”.

1. Izteikt 21. pantu šādā redakcijā:

**„21. pants. Valsts amatpersonas pienākumi**

1. Valsts amatpersona, stājoties amatā, vai gadījumos, kad kādi no šajā panta daļā minētajiem tiesiskajiem un faktiskajiem apstākļiem iestājas personai pildot valsts amatpersonas pienākumus, bet ne vēlāk kā piecu darba dienu laikā rakstveidā informē augstāku valsts amatpersonu vai koleģiālo institūciju par:
2. komercsabiedrībām, kuru dalībnieks, akcionārs, biedrs, pārraudzības, kontroles vai izpildinstitūcijas loceklis ir šī valsts amatpersona vai tās radinieks, un kuras:
3. saņem attiecīgās publiskas personas institūcijas publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, finanšu līdzekļus vai garantētus kredītus,
4. darbojas jomā, kuru uzrauga vai kontrolē attiecīgā publiskas personas institūcija;
5. to, ka pati valsts amatpersona vai tās radinieks ir individuālais komersants, kurš:
6. saņem attiecīgās publiskas personas institūcijas publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, finanšu līdzekļus vai garantētus kredītus,
7. darbojas jomā, kuru uzrauga vai kontrolē attiecīgā publiskas personas institūcija;
8. biedrībām un nodibinājumiem, kuru pārvaldes institūcijas loceklis vai biedrs ir valsts amatpersona vai tās radinieks, un kura saņem attiecīgās publiskas personas institūcijas finanšu līdzekļus;
9. par radiniekiem, kuri strādā attiecīgās valsts amatpersonas tiešā vai netiešā pakļautībā vai arī augstākā iestādē, kuras padotībā ir iestāde, kurā valsts amatpersona pilda pienākumus.
10. Valsts amatpersona nekavējoties rakstveidā informē augstāku valsts amatpersonu vai koleģiālo institūciju par gadījumiem, kad tai ir uzdots pārstāvēt publiskas personas institūcijas intereses jebkuras jurisdikcijas tiesā pret fiziskām vai juridiskām personām vai personu apvienībām, ja pēdējo trīs gadu laikā valsts amatpersona ir tieši vai ar citu personu starpniecību pieņēmusi jebkādu mantisku vai citāda veida labumu, tai skaitā atlīdzību, no tām, bijusi tās dalībnieks, akcionārs, biedrs, vai ieņēmusi tajā amatus.
11. Valsts amatpersona pirms amata pilnvaru īstenošanas jautājumā, kas skar vai varētu skart pašas valsts amatpersonas, tās radinieku vai darījumu partneru personisko vai mantisko ieinteresētību, rakstveidā par to informē augstāku valsts amatpersonu vai koleģiālo institūciju.
12. Augstāka valsts amatpersona vai koleģiālā institūcija pēc šā panta pirmajā, otrajā un trešajā daļā minētās informācijas saņemšanas uzdod attiecīgās valsts amatpersonas funkciju vai uzdevumu izpildi citai valsts amatpersonai. Attiecībā uz šā likuma [4. panta](http://likumi.lv/doc.php?id=61913#p4) pirmās daļas 26. punktā minētajām valsts amatpersonām pēc šā panta pirmajā, otrajā vai trešajā daļā minētās informācijas saņemšanas piemērojami [Maksātnespējas likuma](http://likumi.lv/ta/id/214590-maksatnespejas-likums) un [Civilprocesa likuma](http://likumi.lv/ta/id/50500-civilprocesa-likums) noteikumi par administratora atcelšanu no tiesiskās aizsardzības procesa, fiziskās personas maksātnespējas procesa un juridiskās personas maksātnespējas procesa pēc Maksātnespējas administrācijas vai administratora pieteikuma.
13. Ja valsts amatpersonai, pildot amata pienākumus, kļūst zināma informācija par interešu konflikta situācijām vai iespējamiem korupcijas, tai skaitā ārvalstu amatpersonu kukuļošanas, gadījumiem, tā informē publiskas personas institūcijas vadītāju vai Korupcijas novēršanas un apkarošanas biroju. Ja valsts drošības iestādē strādājošai valsts amatpersonai, pildot amata pienākumus, kļūst zināma informācija par interešu konflikta situācijām, tā informē Satversmes aizsardzības biroja direktoru, bet par iespējamiem korupcijas gadījumiem – institūcijas vadītāju vai Korupcijas novēršanas un apkarošanas biroju, vai ģenerālprokuroru.
14. Ievērojot šā likuma 11. panta piektajā un sestajā daļā noteikto, Saeimas deputāti paziņo par personisko vai mantisko ieinteresētību Saeimas prezidijam un Saeimas komisijai, kurā izskata attiecīgo jautājumu.”.
15. Izslēgt 21.1 pantu.
16. Papildināt 23. panta ceturto daļu pēc vārda „priekšnieks” ar vārdiem „un Satversmes aizsardzības biroja direktors”.
17. Papildināt 24. panta pirmās daļas 1. punktu pēc vārdiem „brāļu, māsu” ar vārdiem „pusbrāļu, pusmāsu”.
18. Izslēgt 26. panta ceturtajā daļā vārdus iekavās “(arī adoptētajiem)”.
19. Izteikt 26. panta piekto daļu šādā redakcijā:

„(5) Ar publiski nepieejamās deklarācijas daļas informāciju var iepazīties tikai tās valsts amatpersonas un institūcijas, kuras saskaņā ar šo likumu pārbauda deklarācijas, kā arī likumā noteiktajos gadījumos — prokurors, izmeklēšanas iestādes, valsts drošības iestādes un Noziedzīgi iegūtu līdzekļu legalizācijas novēršanas dienests.”.

1. Papildināt likuma pārejas noteikumus ar 29., 30. un 31. punktu šādā redakcijā:

“29. Šā likuma [4.panta](http://likumi.lv/doc.php?id=61913#p4) pirmās daļas 9. punktā minētajai valsts amatpersonai (Satversmes aizsardzības biroja direktoram) valsts amatpersonas deklarācijas, kuru iesniedz, stājoties amatā, iesniegšanas termiņš (25. panta pirmā daļa) skaitāms no 2018.gada 1.jūlija.

“30. Ministru kabinets līdz 2018.gada 31.decembrim izdod šā likuma 14.panta septītajā daļā paredzētos noteikumus.

“31. Grozījums šajā likumā, ar kuru 14.pantu izsaka jaunā redakcijā, stājas spēkā 2019.gada 1.janvārī.”

Likums stājas spēkā nākamajā dienā pēc tā izsludināšanas.

Iesniedzējs: Ministru prezidents Māris Kučinskis

Vīzē: Korupcijas novēršanas un

apkarošanas biroja priekšnieka p.i. Ilze Jurča

2018.03.13. 15:07

1 701

A.Aļošina

67797258, anna.alosina@knab.gov.lv